
DOKUMENTACIJA ZA TRŽIŠNO NATJECANJE
ZA OTKUP I PREUZIMANJE NEOPASNOG OTPADA POZIV NA DOSTAVU PONUDA
Pravna narav postupka i napomena ponuditeljima:
Ovaj postupak ne predstavlja postupak javne nabave u smislu Zakona o javnoj nabavi (NN 120/16, 114/22, 143/23, 141/24), već se provodi kao tržišno natjecanje radi prodaje i otkupa neopasnog otpada u vlasništvu Prodavatelja, uz primjenu načela transparentnosti, učinkovitog upravljanja imovinom i jednakog tretmana svih ponuditelja.
1. Podaci o Prodavatelju
Naziv ustanove: Ustanova za zapošljavanje, rad i profesionalnu rehabilitaciju osoba s invaliditetom DES
Adresa sjedišta: 114. brigade 14, 21000 Split
OIB: 23754648622
Osoba za kontakt: Mirjana Dugeč (e-mail: mirjana.dugec@des.hr)
2. Naziv i opis predmeta tržišnog natječaja
Predmet ovog poziva je ustupanje, prikupljanje, preuzimanje, vaganje i otkup neopasnog otpada u vlasništvu Prodavatelja, uz obvezu Ponuditelja da o svom trošku osigura i postavi odgovarajuće spremnike (kontejnere) na lokaciji Prodavatelja. Predmet je podijeljen u dvije grupe, te ponuditelji mogu podnijeti ponudu za jednu grupu ili za obje grupe:

Grupa 1: Otpadni papir i karton
- Ključni broj: 20 01 01 (Arhiva)
- Ključni broj: 15 01 01 (Ambalažni karton)

Grupa 2: Otpadni metal
- Ključni broj: 17 04 05 (Otpadno željezo i čelik)
3. Kriterij za odabir ponude
Kriterij za odabir ponude je najviša ponuđena fiksna otkupna cijena izražena u eurima po kilogramu (€/kg) bez PDV-a, po pojedinoj grupi predmeta tržišnog natječaja, za ugovoreno razdoblje od jedne (1) godine. Ugovor će se sklopiti zasebno za svaku grupu s ponuditeljem koji ponudi najvišu ukupnu vrijednost grupe na temelju okvirnih godišnjih količina.

Napomena o jednakim ponudama: U slučaju da dva ili više ponuditelja ponude identičnu najvišu ukupnu vrijednost grupe, kao najpovoljnija ponuda odabrat će se ona koja je zaprimljena ranije (prema datumu i vremenu primitka na e-mail ili protokol Prodavatelja).
4. Mjesto, način i uvjeti izvršenja
Mjesto izvršenja: Ustanova DES, 114. brigade 14, 21000 Split.

Obveza i rok postavljanja spremnika: Odabrani ponuditelj dužan je o svom trošku, bez naknade za najam, na lokaciji Prodavatelja postaviti i održavati tehnički ispravne, čiste i namjenske spremnike/kontejnere za sakupljanje predmetnih vrsta otpada. Odabrani ponuditelj se obvezuje postaviti spremnike u roku od najkasnije pet (5) radnih dana od dana obostranog potpisivanja ugovora.

Sveobuhvatnost usluge: Ponuditelj u potpunosti snosi sve manipulativne troškove (postavljanje spremnika, utovar, transport, vaganje i daljnja obrada).

Dinamika odvoza: Odvoz se vrši sukcesivno, po pozivu Prodavatelja (telefonom ili e-mailom) u radnom vremenu od 07:00 do 14:00 sati. Ponuditelj se obvezuje izvršiti odvoz najkasnije u roku od tri (3) radna dana od poziva.

Vaganje: Vaganje se vrši prilikom preuzimanja ili na ovlaštenoj i umjerenoj vagi Ponuditelja (uz pravo Prodavatelja na prisutnost i provjeru). Vaga mora posjedovati važeći dokaz o umjeravanju od nadležnog tijela/Zavoda.

Prijenos odgovornosti: Odgovornost Prodavatelja za otpad prestaje u trenutku preuzimanja od strane ovlaštene osobe Ponuditelja, što se potvrđuje elektroničkom ovjerom pratećeg lista kroz sustav e-ONTO.
5. Uvjeti sposobnosti ponuditelja
Ponuditelj je dužan u ponudi dostaviti:
1. Dokaz o upisu u odgovarajući registar (sudski ili obrtni registar) iz kojeg je vidljiva registracija za djelatnost gospodarenja otpadom.
2. Važeću dozvolu za gospodarenje otpadom ili potvrdu o upisu u Očevidnik sakupljača i oporabitelja izdanu od nadležnog ministarstva/tijela, kojom je obuhvaćen rad s ključnim brojevima otpada iz grupe za koju se podnosi ponuda.
6. Rok i način dostave ponuda
Ponude se dostavljaju najkasnije do 16.10.2026. godine do 10:00 sati.

Ponuda mora sadržavati:
- Popunjen Ponudbeni troškovnik otpada – Prilog 1.
- Dokaz o upisu u odgovarajući registar
- Važeću dozvolu za gospodarenje otpadom ili potvrdu o upisu u Očevidnik sakupljača

Ponuditelji mogu podnijeti ponudu za jednu ili obje grupe predmeta natječaja.

Način dostave:
1. Elektroničkom poštom na e-mail: mirjana.dugec@des.hr s naznakom u naslovu (subjectu) poruke: "Ponuda za otkup neopasnog otpada – ne otvaraj" (Napomena: Sve ponude pristigle e-mailom smatrat će se tajnima te će se službeno otvoriti i evidentirati zapisnički tek nakon isteka roka za dostavu ponuda).
2. Preporučenom poštom / osobno na adresu Prodavatelja (114. brigade 14, 21000 Split), u zatvorenoj omotnici s naznakom: "Ponuda za otkup neopasnog otpada – ne otvaraj".

Rok valjanosti ponude: 60 dana od dana isteka roka za dostavu ponuda.















 I. PRILOG 1. – PONUDBENI TROŠKOVNIK OTKUPA
Napomena za ponuditelje: Sukladno čl. 75. st. 2. Zakona o PDV-u, na promet predmetnim otpadom primjenjuje se prijenos porezne obveze (reverse charge). Ponuditelji upisuju cijene bez PDV-a. Okvirne količine služe isključivo za evaluaciju ponuda, a obračun se vrši prema stvarno izvaganim količinama.
GRUPA 1: Otpadni papir i karton
	R.B.
	VRSTA OTPADA (Ključni broj)
	J.M.
	OKVIRNA KOLIČINA
	JEDINIČNA CIJENA (€/kg bez PDV-a)
	UKUPNA CIJENA (€ bez PDV-a)

	1.
	20 01 01 ARHIVA
	kg
	5.000
	
	

	2.
	15 01 01 AMB. KARTON
	kg
	100.000
	
	



UKUPNA PONUĐENA CIJENA ZA GRUPU 1 (bez PDV-a): _________________ €
Naziv tvrtke: __________________________________________________
Ime, prezime i potpis ovlaštene osobe (M.P.): _______________________
GRUPA 2: Otpadni metal
	R.B.
	VRSTA OTPADA (Ključni broj)
	J.M.
	OKVIRNA KOLIČINA
	JEDINIČNA CIJENA (€/kg bez PDV-a)
	UKUPNA CIJENA (€ bez PDV-a)

	1.
	17 04 05 OTPADNO ŽELJEZO I ČELIK
	kg
	1.000
	
	



UKUPNA PONUĐENA CIJENA ZA GRUPU 2 (bez PDV-a): _________________ €
Naziv tvrtke: __________________________________________________
Ime, prezime i potpis ovlaštene osobe (M.P.): _______________________


 III. NACRT UGOVORA O PREUZIMANJU I OTKUPU NEOPASNOG OTPADA

Sklopljen u Splitu, između sljedećih ugovornih strana:

Ustanova za zapošljavanje, rad i profesionalnu rehabilitaciju osoba s invaliditetom DES, 114. brigade 14, 21000 Split, OIB: 23754648622, koju zastupa ravnatelj (u daljnjem tekstu: Prodavatelj)
i
[NAZIV TVRTKE ODABRANOG PONUDITELJA], [Adresa], OIB: [___________], kojeg zastupa [___________] (u daljnjem tekstu: Kupac)


Članak 1.
(Predmet ugovora)
Predmet ovog Ugovora je sukcesivno ustupanje, preuzimanje, vaganje, prijevoz i otkup neopasnog otpada Prodavatelja od strane Kupca, sukladno uvjetima iz Poziva za dostavu ponuda i prihvaćene Ponude Kupca za ugovorenu Grupu predmeta tržišnog natječaja: Grupa 1 / Grupa 2].
Kupac se obvezuje o svom trošku i bez naknade postaviti odgovarajuće namjenske spremnike (kontejnere) za sakupljanje otpada na lokaciji Prodavatelja te osigurati njihovo redovito pražnjenje, čišćenje i održavanje u tehnički ispravnom stanju.
Kupac se obvezuje postaviti namjenske spremnike na lokaciju Prodavatelja u roku od najkasnije pet (5) radnih dana od dana obostranog potpisivanja ovog Ugovora.
Članak 2.
(Cijene i način obračuna)
Kupac otkupljuje predmetni otpad iz ugovorene Grupe po fiksnim jediničnim cijenama iz svoje Ponude, koje iznose:
Za Grupu 1:
- Ključni broj 20 01 01 Arhiva: __________ €/kg bez PDV-a
- Ključni broj 15 01 01 Ambalažni karton: __________ €/kg bez PDV-a
Za Grupu 2:
- Ključni broj 17 04 05 Otpadno željezo i čelik: __________ €/kg bez PDV-a
*(Prilikom izrade konačnog ugovora ostavljaju se samo stavke iz Grupe za koju je ponuditelj odabran)*

Ugovorene jedinične cijene su fiksne i nepromjenjive za cijelo vrijeme trajanja ovog Ugovora. Sukladno članku 75. stavku 2. Zakona o PDV-u, na ove isporuke primjenjuje se prijenos porezne obveze (reverse charge).
Članak 3.
(Obračun i plaćanje)
Obračun se vrši mjesečno na temelju stvarno izmjerenih i potvrđenih količina preuzetog otpada. Prilikom svakog odvoza, ovlaštene osobe ugovornih strana elektronički ovjeravaju prateći list kroz sustav e-ONTO.
Ugovorne strane će najkasnije do 5. dana u mjesecu za prethodni mjesec uskladiti količine preuzetog otpada. Na temelju zbroja potvrđenih pratećih listova u proteklom mjesecu, Prodavatelj ispostavlja račun Kupcu, koji se Kupac obvezuje platiti u roku od 30 dana od dana primitka računa.
Članak 4.
(Dinamika i obveze ugovornih strana)
Kupac se obvezuje izvršiti odvoz otpada najkasnije u roku od tri (3) radna dana od zaprimanja poziva (telefonskim ili elektroničkim putem) od strane ovlaštene osobe Prodavatelja. Odvoz se vrši u radnom vremenu Prodavatelja od 07:00 do 14:00 sati.
Kupac u potpunosti snosi sve manipulativne troškove, troškove postavljanja spremnika, utovara, transporta i vaganja otpada na ovlaštenoj i umjerenoj vagi, te jamči da će se s otpadom postupati sukladno važećem Zakonu o gospodarenju otpadom i pratećim propisima.
Članak 5.
(Ugovorna kazna)
Ukoliko Kupac ne izvrši odvoz otpada u roku iz članka 4. ovog Ugovora, Prodavatelj ima pravo zaračunati ugovornu kaznu u iznosu od 50,00 EUR za svaki dan zakašnjenja, računajući od prvog idućeg radnog dana nakon isteka roka za odvoz.
Naplata ugovorne kazne ne isključuje pravo Prodavatelja na raskid Ugovora zbog neispunjenja obveza niti pravo na naknadu stvarne štete ako je ona veća od iznosa ugovorne kazne.
Članak 6.
(Trajanje i raskid ugovora)
Ovaj Ugovor sklapa se na određeno vrijeme u trajanju od jedne (1) godine od dana obostranog potpisa ovlaštenih osoba ugovornih strana.
Svaka ugovorna strana može raskinuti ovaj Ugovor u redovnom otkaznom roku od 30 dana uz pisanu obavijest, u slučaju da druga strana ne ispunjava ili krši svoje ugovorne obveze.
Izvanredni raskid: Prodavatelj zadržava pravo jednostranog i trenutnog raskida ovog Ugovora, bez obveze poštivanja otkaznog roka, u slučaju da Kupac ponovi kašnjenje s odvozom otpada više od tri (3) puta u ugovornom razdoblju ili u slučaju grubog kršenja zakonskih propisa o gospodarenju otpadom.
Članak 7.
(Završne odredbe)
Sve sporove proizašle iz ovog Ugovora ugovorne strane nastojat će riješiti mirnim putem, a u slučaju nemogućnosti dogovora, ugovara se nadležnost stvarno nadležnog suda u Splitu.
Ovaj Ugovor sastavljen je u 4 (četiri) istovjetna primjerka, od kojih svaka ugovorna strana zadržava po 2 (dva) primjerka.

	Za Prodavatelja (Ustanova DES):

_________________________________
	Za Kupca:

_________________________________

